《四凶》
明代·钟芳

象傲不出阈，四凶殃在民。亲疏亦何意，封殛惟所因。

嗟彼鸱鸮螫，流言撼邦邻。东征破斨斧，义正岂伤仁。

国步艰难日，凝旒拱默辰。圣猷各有当，奕世典刑存。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。